ΓΡΑΠΤΗ ΕΡΩΤΗΣΗ E-2985/01

υποβολή: Markus Ferber (PPE-DE) προς την Επιτροπή

(29 Οκτωβρίου 2001)

Θέμα: Χρηματοδότηση μαθημάτων αλληλογραφίας με πόρους του προγράμματος PHARE

Στα τέλη της δεκαετίας του 90 η Επιτροπή δαπάνησε μέσω του Ευρωπαϊκού Ιδρύματος Επαγγελματικής Κατάρτισης πόρους του προγράμματος PHARE σε δύο δόσεις, ύψους 20 εκατομμυρίων ευρώ η καθεμία, για τη διοργάνωση μαθημάτων αλληλογραφίας στο πλαίσιο της επαγγελματικήw κατάρτισης στιςποψήφιες προς ένταξη χώρες. Σύμφωνα με εκθέσεις αξιολόγησης, το μεγαλύτερο μέρος των πόρων αυτών χρησιμοποιήθηκε για την αγορά ηλεκτρονικώνπολογιστών, ένα μέρος των οποίων βρίσκεται, συσκευασμένο ακόμα στην αρχική του συσκευασία, σταπόγεια των πανεπιστημίων που έλαβαν τις ενισχύσεις.

Είναι η Επιτροπή σε θέση να διευκρινίσει πόσα και ποια μαθήματα αλληλογραφίας έχουν αρχίσει στο μεταξύ να πραγματοποιούνται·

Πόσοι φοιτητές έχουν εγγραφεί στα εν λόγω μαθήματα και συμμετέχουν ενεργά σε αυτά, με τρόπο που να μπορεί να εξακριβωθεί η συμμετοχή τους·

Πόσοι από τους συμμετέχοντες έχουν ολοκληρώσει με επιτυχία τον κύκλο των μαθημάτων μέσω δημόσιων ή πανεπιστημιακών εξετάσεων·

Πόσο έχει κοστίσει μέχρι σήμερα ένας ολοκληρωμένος κύκλος μαθημάτων στους Ευρωπαίους φορολογούμενους·

Ποιες ενέργειες σκοπεύει να αναλάβει η Επιτροπή σε επίπεδο λειτουργίας και προσωπικού, προκειμένου να αποφευχθεί στο μέλλον παρόμοια κατασπατάληση πόρων·

Ποιος είναι ο ρόλος του Ευρωπαϊκού Ιδρύματος Επαγγελματικής Κατάρτισης στο πλαίσιο της σημερινής στρατηγικής προετοιμασίας για την ένταξη·

Πότε θα είναι δυνατή η παύση της λειτουργίας του ιδρύματος·

Απάντηση του κ. Verheugen εξ ονόματος της Επιτροπής

(14 Δεκεμβρίου 2001)

Η Επιτροπήποθέτει ότι το Αξιότιμο Μέλος του Κοινοβουλίου αναφέρεται στα δύο πολυκρατικά προγράμματα διδασκαλίας εξ αποστάσεως στιςποψήφιες χώρες της Κεντρικής και Ανατολικής Ευρώπης και στην Αλβανία καθώς και στην επέκταση των προγραμμάτων στη Βοσνία και στην πρώην Γιουγκοσλαβική Δημοκρατία

της Μακεδονίας. Ο προϋπολογισμός για όλα τα προγράμματα, που εφαρμόστηκαν από το Ευρωπαϊκό Ίδρυμα Επαγγελματικής Εκπαίδευσης, έφθασε συνολικά τα 11 εκ. κατά τα έτη 1995-1997. Κύριος σκοπός των προγραμμάτων ήταν να προωθήσουν τη γνώση και να εφαρμόσουν σύγχρονες μεθόδους διδασκαλίας εξ αποστάσεως.

Το μεγαλύτερο μέρος των χορηγήσεων δεν χρησιμοποιήθηκε για την αγορά προσωπικώνπολογιστών. Κατά το 1995-1996 περίπου το 18 % (14,5 % για το 1997) του συνολικού προϋπολογισμού διατέθηκε για την αγορά βασικού εξοπλισμού (υπολογιστές, δίκτυα,λικά παραγωγής πολυμέσων) για τα νέα κέντρα μελέτης. Πρόκειται για ένα ποσοστό χαμηλότερο από ότι παρέχεται συνήθως στα προγράμματα του Phare για την ανάπτυξη της επαγγελματικής κατάρτισης. Τα προβλήματα που εντοπίστηκαν κατά την αξιολόγηση του Ιουλίου 1999, σον αφορά τις καθυστερήσεις στην παράδοση και ή στην εγκατάσταση του εξοπλισμού, επιλύθηκαν πριν από την περάτωση του προγράμματος (Σεπτέμβριος 1999). Μόνον σε μια περίπτωση ο εξοπλισμός εγκαταστάθηκε ύστερα από τη λήξη του προγράμματος.

Στα αποτελέσματα των προγραμμάτων περιλαμβάνονται η βελτίωση του θεσμικού συντονισμού για τη διδασκαλία εξ αποστάσεως σε 11 χώρες και η δημιουργία 45 περιφερειακών κέντρων μελέτης για τη διδασκαλία εξ αποστάσεως. Επιπλέον, αναπτύχθηκαν 31 πολυκρατικές σειρές μαθημάτων εξ αποστάσεως. Το μέσο κόστος των μαθημάτων ανέρχεται σε 80 000 — 100 000, από τον σχεδιασμό ως την εκτέλεση. Σ' αυτά συμμετείχαν πάνω από 1000 άτομα. Επιπλέον τα ίδια τα κέντρα μελέτης διοργάνωσαν πάνω από 200 μαθήματα διδασκαλίας εξ αποστάσεως. Η αξιολόγηση του 1999 κατέληξε γενικά στο συμπέρασμα ότι το πρόγραμμα είχε εφαρμοστεί επιτυχώς και ότι είχε συμβάλει στην ανάπτυξη των εκπαιδευτικών συστημάτων των διαφόρων χωρών εισάγοντας σύγχρονες μεθόδους διδασκαλίας και εκμάθησης με τη χρησιμοποίηση πολυμέσων. Μεταγενέστερη αξιολόγηση που έγινε τον Απρίλιο του 2001 επιβεβαίωσε αυτά τα συμπεράσματα.

Από την αξιολόγηση που πραγματοποίησε το Ίδρυμα Επαγγελματικής Εκπαίδευσης για τη βιωσιμότητα των αποτελεσμάτων του προγράμματος (http://www.etf.eu.int/etfweb.nsf/pages/pharedown/$file/sustainability.doc) τον Σεπτέμβριο του 2000, δηλαδή ένα έτος ύστερα από την ολοκλήρωση των δραστηριοτήτων, προκύπτει ότι τα περισσότερα κέντρα σπουδών εξακολουθούσαν να διοργανώνουν μαθήματα (περίπου 130). Βάσει του προγράμματος ζητήθηκε η ανάπτυξη πρότυπων πειραματικών μαθημάτων για τα οποία δεν απαιτήθηκε ειδική εξέταση. Ωστόσο, ορισμένα από τα μαθήματαιοθετήθηκαν από τα εθνικά συστήματα εκπαίδευσης και κατάρτισης και σε πολλές περιπτώσεις αναπτύχθηκαν σχέδια για μελλοντική διαπίστευση. Για πιο ενημερωμένες πληροφορίες θα χρειαστεί λεπτομερέστερη έρευνα την οποία η Επιτροπή θα ζητήσει να πραγματοποιήσει το Ευρωπαϊκό Ίδρυμα Επαγγελματικής Εκπαίδευσης τον Σεπτέμβριο του 2002.

Σύμφωνα με τις παραπάνω πληροφορίες η Επιτροπή δεν θεωρεί ότι έγιναν σπατάλες στη χρησιμοποίηση των κεφαλαίων. Στα πλαίσια των τακτικών δραστηριοτήτων ελέγχου του Phare, θα διεξαχθεί το 2002 ένας τελικός λογιστικός έλεγχος του προγράμματος.

Ο ρόλος και οι δραστηριότητες του Ιδρύματος, στο πλαίσιο της προενταξιακής στρατηγικής, είναι να συμβάλει στον καθορισμό των πολιτικών της Ένωσης και να προετοιμάσει την πλήρη συμμετοχή τωνποψηφίων χωρών κατά την προσχώρηση. Σε αυτό το πλαίσιο οι εθνικοί παρατηρητές παρέχουν πληροφορίες και αναλύσεις σχετικά με την κατάρτιση και τις εξελίξεις στην αγορά εργασίας. Το Ευρωπαϊκό Ίδρυμα Επαγγελματικής Εκπαίδευσης συνεργάζεται με το Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP) και εστιάζει την προσοχή του στις χώρες εκείνες που αντιμετωπίζουν ιδιαίτερες δυσκολίες ως προς το να εκσυγχρονίσουν τα συστήματα κατάρτισής τους, ήτοι την Βουλγαρία, Ρουμανία και Τουρκία.

Οι αποφάσεις που αφορούν τις κοινοτικέςπηρεσίες λαμβάνονται από το Συμβούλιο. Είναι σαφές ότι ο ρόλος του Ιδρύματος στιςποψήφιες χώρες θα λήξει με την προσχώρηση. Ωστόσο, το Ίδρυμα Επαγγελματικής Εκπαίδευσης θα εξακολουθήσει να στηρίζει (μέσω καθοδήγησης για τη διαμόρφωση πολιτικών και της διαχείρισης των προγραμμάτων) τη μεταρρύθμιση της επαγγελματικής εκπαίδευσης και τη διαχείριση της κατάρτισης σε πάνω από 30 χώρες-εταίρους στην περιοχή της Μεσογείου, στα Δυτικά Βαλκάνια, στα Νέα Ανεξάρτητα Κράτη και στη Μογγολία.